മൊറെനോ വാലി

മൊറെനോ വാലി അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് റിവർസൈഡ് കൗണ്ടിയിൽ സ്ഥിതിചെയ്യുന്നതും സാൻ ബർനാർഡിനോ-റിവർസൈഡ് മെട്രോപ്പോളിറ്റൻ പ്രദേശത്തിന്റെ ഭാഗവുമായ നഗരമാണ്. താരതമ്യേന പ്രായംകുറഞ്ഞ  നഗരമായിരുന്ന മൊറെനോ വാലിയുടെ 1980-കൾ മുതൽ 2000-ത്തിൻറെ പ്രാരംഭം വരെയുള്ള ദ്രുതഗതിയിലുള്ള വളർച്ച, ഈ നഗരത്തെ റിവർസൈഡ് കൌണ്ടിയിലെ ജനസംഖ്യയിൽ രണ്ടാം സ്ഥാനമുള്ള നഗരവും ഇൻലാൻറ് എമ്പയറിലെ ജനസംഖ്യാ കേന്ദ്രങ്ങളിൽ ഒന്നുമായി മാറുന്നതിനു പ്രധാന കാരണമായി. 2010 ലെ സെൻസസ് രേഖകൾ പ്രകാരം ഈ നഗരത്തിലെ ജനസംഖ്യ 193,365 ആയിരുന്നു. റിവർസൈഡ് കൌണ്ടിയുടെ കൌണ്ടി സീറ്റും വലിയ നഗരവും മൊറെനോ വാലി നഗരത്തിന് നേരേ പടിഞ്ഞാറുമായി നിലനിൽക്കുന്ന റിവർസൈഡ് നഗരവുമായി മൊറെനോ വാലി അടുത്തു ബന്ധപ്പെട്ടു കിടക്കുന്നു. മൊറെനോ വാലി ഗ്രേറ്റർ ലോസാ ആഞ്ചെലസ് പ്രദേശത്തിൻറെ ഭാഗവുംകൂടിയാണ്.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ